1902



Események

Határozott dátumú események 
 január 15. – Horvátországban egyesül a klérus és a polgárság felső rétegeit képviselő Obzor Párt (Független Nemzeti Párt) és a Jogpárt – 1903-tól Horvát Jogpárt – azon része, amelyik a ’90-es évektől kezdve egyre inkább az Osztrák–Magyar Monarchia keretein belül, a Magyarországgal való megegyezés útján keresi a horvát kérdés megoldását.
 január 22. – VII. Eduárd néven királlyá koronázzák Eduárd walesi herceget.
 január 30. – Angol-japán szövetség Oroszország távol-keleti terjeszkedése ellen.
 március 12. – megalakul a Debreceni VSC elődje, az Egyetértés Football Club
 május 15. – Portugália államcsődöt jelent be.
 május 17. – A tizenhat esztendős XIII. Alfonz elfoglalja a spanyol trónt.
 május 29. – Megalakul a Gyáriparosok Országos Szövetsége (GYOSZ).
 május 31. – Békekötéssel ér véget az angol-búr háború, a búr köztársaságok elveszítik önállóságukat, angol uralom alá kerülnek.
 június 5. – Wlassics Gyula magyar vallás- és közoktatásügyi miniszter rendeletet ad ki a nem magyar tannyelvű iskolákban a magyar nyelv heti 9 órában történő oktatására, illetve a többi fontosabb tantárgy párhuzamos – anyanyelvi és magyar – tanítására.
 június 18. – II. Abdul-Medzsid oszmán kalifa második házassága Hair un-nisa Kadin Effendivel.
 augusztus 6. – Újból kitör az ún. acrei háború Bolívia és az Acréban élő brazil telepesek között (lásd még: Acrei Köztársaság)
 augusztus 7. – A Szlovák Nemzeti Párt (SZNP) szervezeti megújulásáról dönt a párt vezetése, a párt elnöke Pavol Mudroň marad.
 október 8. – Átadják a Steindl Imre által tervezett Országházat.
 november 18. – Morris Michtom megalkotja a Teddy-beart.
 december 10. – Befejeződik az asszuáni duzzasztógát építése.

Határozatlan dátumú események 
 január – Tapolcán kútásás közben felfedezték a tavasbarlangot. (A nagyközönség előtt 1912-ben nyitották meg.)
 május–október – Szénbányászsztrájk az USA ban, amelyet az elnök erőszakkal tör le.
 az év folyamán – 
 Véget ér az első búr háború, Paulus Krüger búr  vezér leteszi a fegyvert.
 Világkiállítás Torinóban.

Az év témái

Államok vezetőinek listája 1902-ben

1902 a légi közlekedésben

1902 a vasúti közlekedésben 
 augusztus – A transzszibériai vasútvonal átadása, amely Moszkvát köti össze Vlagyivosztokkal. (Hossza 9 297 km.)
 szeptember 4. – Valtellina-vonal, a világ első, nagyfeszültségű váltakozó árammal működtetett vasútvonalának átadása;

1902 az irodalomban 
 Makszim Gorkij: Éjjeli menedékhely (dráma)

1902 a zenében 
 december 20. – Huszka Jenő Bob herceg operettjének bemutatója.

1902 az építészetben 
 Temesváron  Lechner Ödön tervei alapján, a régi városháza helyén épült a Dacia (volt Pannónia) szálló, mely Erdély egyik legszebb szecessziós stílusú épülete.
 Felépül a Cifrapalota Kecskeméten, Márkus Géza tervei alapján.

1902 a tudományban 
 Első emberi beszédet rögzítő hangosfilm.
 Krompecher Ödön rákkutatási kezdetek.
 1902 – 1906 A volfrámszálas izzólámpa kikísérletezése.

1902 a filmművészetben 
 Georges Méliès elkészíti legendássá vált filmjét Utazás a Holdba (Le Voyage dans la Lune) címen.
 Edwin S. Porter: Egy amerikai tűzoltó élete

1902 a sportban 
 A Budapesti TC (BTC) nyeri az NB1-et. Ez a klub második bajnoki címe.
 Március 6-án megalapítják a Real Madrid labdarúgócsapatot.

Születések 
 január 16. – Eric Liddell olimpiai bajnok (1924) skót atléta, misszionárius († 1945)
 január 31. – Jávor Pál színész († 1959)
 február 1. – Berda József költő, József Attila-díjas († 1966)
 február 27. – John Steinbeck Nobel-díjas amerikai író († 1968)
 március 7. – Timár József színész († 1960)
 március 13. – Ungvári Lajos, Kossuth-díjas szobrászművész († 1984)
 április 6. – Tápai Antal szobrászművész († 1986)
 április 9. – Vén Emil festőművész († 1984)
 április 10. – Darvas Lili színésznő († 1974)
 április 23. – Halldór Laxness Nobel-díjas izlandi író († 1998)
 április 26. – Károlyi Viktor magyar földbirtokos, országgyűlési képviselő († 1973)
 április 27. – Kudász Jánosné, halálakor a legidősebb magyar állampolgár († 2013)
 április 28. – Tasnádi Kubacska András geológus, paleontológus († 1977)
 május 10. – David O. Selznick amerikai producer († 1965)
 május 15. – Faragó György magyar jogász, belügyi államtitkár († 1985)
 május 21. – Breuer Marcell építész, formatervező, a Bauhaus mestere († 1981)
 június 2. – Szapáry Erzsébet embermentő, a Világ Igaza († 1980)
 június 4. – Illés Endre író († 1986)
 június 16. – Barbara McClintock úttörő amerikai tudós, a világ egyik első citogenetikusa, orvosi-fiziológiai Nobel-díjas († 1992)
 június 19. – Bán Frigyes rendező († 1969)
 június 22. – Andics Erzsébet történész, kommunista politikus († 1986)
 július 4. – Meyer Lansky amerikai maffiavezér († 1982)
 augusztus 8. – Paul Dirac Nobel-díjas fizikus († 1984)
 augusztus 10. – Arne Tiselius Nobel-díjas kémikus († 1971)
 augusztus 15. – Badó Rajmund olimpiai ezüstérmes, Európa-bajnok birkózó († 1986)
 augusztus 16. – Orosz Iván lapszerkesztő, költő, novellista († 1974)
 augusztus 27.
 Ék Sándor festőművész († 1975)
 Megay Károly magyar mezőgazdász, szakíró, mezőgazdasági kamarai titkár, országgyűlési képviselő († ?)
 augusztus 31. – Révész Géza honvédelmi miniszter († 1977)
 szeptember 1. – Valkó Imre kutatómérnök, feltaláló († 1975)
 szeptember 1. – Dirk Brouwer holland származású amerikai csillagász († 1966)
 szeptember 14. – Nyikolaj Iljics Kamov szovjet repülőgép-tervező († 1973)
 október 11. – Alexander Mach szlovák belügyminiszter († 1980)
 október 27. – Erdey-Grúz Tibor Kossuth-díjas kémikus, egyetemi tanár, a Magyar Tudományos Akadémia főtitkára, majd elnöke, felsőoktatási és oktatásügyi miniszter († 1976)
 október 28. – Ligeti Lajos magyar orientalista, egyetemi tanár, az MTA tagja († 1987)
 november 2. – Illyés Gyula író, költő, műfordító († 1983)
 november 17. – Wigner Jenő fizikus († 1995)
 november 19. – Antos Kálmán  zeneszerző, egyházkarnagy, orgonista, zenepedagógus († 1985)
 november 21. – Mihail Andrejevics Szuszlov szovjet kommunista politikus, ideológus, az SZKP PB tagja († 1982)
 november 24. – Latabár Kálmán (Latyi) Kossuth-díjas magyar színész-komikus († 1970)
 november 28. – Kozma László villamosmérnök, az MTA tagja, a 20. századi távközlés- és számítástechnika kiemelkedő tudósa († 1983)
 november 28. – Neményi Lili magyar színésznő, opera-énekesnő († 1988)
 november 29. – Carlo Levi  olasz festő, író († 1975)
 november 30. – Kovács Margit szobrász, keramikus-művész († 1977)
 december 3. – Fucsida Micuo kapitány, a Japán Birodalmi Haditengerészeti Légierőnél, és pilóta († 1976)
 december 23. – Bánhidy Antal gépészmérnök, repülőgép-tervező és pilóta († 1994)
 december 20. – Földes Jolán magyar származású író († 1963)

Halálozások 
 január 23. – Bakay Nándor szakíró, kötélgyáros (* 1833)
 április 7. – Parádi Kálmán zoológus, tanár (* 1841)
 április 16. – Bourbon Assisi Ferenc címzetes spanyol király, II. Izabella spanyol királynő férje (* 1822)
 április 27. – Nemeskéri Kiss Miklós 48-as honvéd ezredes, emigráns politikus (* 1820)
 július 28. – Jankó János, ifj. Magyarország népességének kutatója, az összehasonlító tárgyi néprajz egyik első hazai művelője (* 1868)
 augusztus 31. – Steindl Imre építész (* 1839)
 szeptember 2. – Kelety Gusztáv festőművész, tanár, műkritikus, akadémikus (* 1834)
 szeptember 4. – Heller Ágost tudománytörténész, akadémikus (* 1843)
 szeptember 19. – Maszaoka Siki japán költő, író. (* 1867)
 szeptember 29. – Émile Zola francia író (* 1840)
 október 12. – Adler Mór festőművész (* 1826)
 december 31. – Bartók Lajos költő, drámaíró, szerkesztő (* 1851)

Jegyzetek

Források